Politiet: Farten var høy hos begge fartøyene
Politiet er nå ferdige med sine undersøkelser av ulykkesbåtene. Det er store skader på begge båtene, men den minste - skjærgårdsjeepen hvor de to omkomne satt - er mest ødelagt. De to døde ble funnet på 29 meters dyp, etter at det på søndag ble satt inn miniubåter i søket etter dem. En tredje mann ligger hardt skadet på Oslo Universitetssykehus. Politiet har til nå gittlite informasjon om hendelsesforløpet. - Ut fra skadene har havarikommisjonen og politiet konkludert med at farten var høy hos begge fartøyer, sier etterforskningsleder Thor Erik Hegle i politiet til Varden.Statens havarikommisjon blir trolig i Kragerø til tirsdag. De mener det er umulig å fastslå den endelige årsaken til ulykken. - Vi gjør undersøkelser og samler inn informasjon. Vi prøver å danne oss et bra bilde av hendelseforløpet, og da må vi ha fakta på bordet. Vi må snakke med berørte og hente inn teknisk informasjon. - En vurdering av analysen kommer i etterkant av at alt er samlet inn. Derfor er det på dette tidspunktet umulig å fastlå årsaker, da det i en hver ulykke er flere sammenfallende årsaker som spiller inn i hverandre, sier direktør William J. Berteussen i Statens Havarikommisjon til VG. Politiet etterlyser nå vitner som kan ha sett selve kollisjonen.
Havarikommisjonen og politiet har konkludert med at farten var høy hos begge båtene som var involvert i dødsulykken ved Kragerø natt til lørdag.